*Proiect*

**ANALIZA IMPACTULUI DE REGLEMENTARE**

**a proiectului hotărârii de Guvern pentru aprobarea Metodologiei de calculare a tarifelor la serviciile prestate de către Instituția Publică „Oficiul Amenajarea Teritoriului, Urbanism, Construcții și Locuințe”,**

**a Nomenclatorului serviciilor și a cuantumului tarifelor la acestea**

|  |
| --- |
|   |
| **Titlul analizei impactului** | Hotărârea de Guvern pentru aprobarea Metodologiei de calculare a tarifelor la serviciile prestate de către Instituția Publică „Oficiul Amenajarea Teritoriului, Urbanism, Construcții și Locuințe”, a Nomenclatorului serviciilor și a cuantumului tarifelor la acestea |
| **Data:** | 22.03.2024 |
| **Autoritatea administraţiei publice (autor):** | Ministerul Infrastructurii și Dezvoltării Regionale (MIDR)  |
| **Subdiviziunea:** |  Direcția politici și reglementări în domeniul construcțiilor și locuințelor  |
| **Persoana responsabilă şi datele de contact:** |  Cecan Lucia Tel. 022/250-679, email: lucia.cecan@midr.gov.md |
| **Compartimentele analizei impactului** |
| **1. Definirea problemei** |
| a) Determinați clar şi concis problema şi/sau problemele care urmează să fie soluţionate |  |
| Lipsa cadrului normativ în baza căruia Instituția Publică „Oficiul Amenajarea Teritoriului, Urbanism, Construcții și Locuințe”, creată prin reorganizarea a patru întreprideri de stat, ar avea posibilitatea de a desfășura activitatea prevăzută de Statutul acesteia, aprobat prin Hotărârii Guvernului nr. 633/2023 cu privire la organizarea și funcționarea Instituției Publice Oficiul Amenajarea Teritoriului, Urbanism, Construcții și Locuințe. |
| b) Descrieți problema, persoanele/entităţile afectate și cele care contribuie la apariția problemei, cu justificarea necesității schimbării situaţiei curente şi viitoare, în baza dovezilor şi datelor colectate și examinate |  |
|  Instituția Publică „Oficiul Amenajarea Teritoriului, Urbanism, Construcții și Locuințe” a fost creată în anul 2023, în urma reorganizării Întreprinderii de Stat Institutul de Cercetări Științifice în Construcții „INCERCOM” prin transformare în Instituția Publică Oficiul Amenajarea Teritoriului, Urbanism, Construcții și Locuințe și fuziunea Întreprinderii de Stat Institutul Național de Cercetări și Proiectări în Domeniul Amenajării Teritoriului, Urbanismului și Arhitecturii „Urbanproiect”, Întreprinderii de Stat Institutul de Stat de Proiectări „Ruralproiect” și Întreprinderea de Stat Centrul de Instruire „Inmacom-Didactic”.Totodată, pct. 15 subpct. 3) din Hotărârea Guvernului nr. 633/2023 stipulează că, ministerul va elabora și va prezenta Guvernului pentru aprobare Metodologia de calculare a tarifelor la serviciile prestate de către Oficiu, Nomenclatorul serviciilor prestate de către această instituție și tarifele la aceste servicii.Până la crearea Instituției Publice Oficiul Amenajarea Teritoriului, Urbanism, Construcții și Locuințe, întreprinderile absorbite au prestart servicii contra plată în baza unor Metodologii aprobate prin ordine interne, iar tarifele necesită ajustare conform situației din prezent.Prin urmare, este necesar aprobarea unei Metodologii noi de calculare a tarifelor și Nomenclatorul serviciilor prestate de către Instituția Publica Oficiul Amenajarea Teritoriului, Urbanism, Construcții și Locuințe (în contnuare – Oficiu), astfel ca procesul de prestare a serviciilor să poată fi continuat, iar solicitările beneficiarilor de servicii să poată fi soluționate.Este de menționat faptul că, în calitate de beneficiar al serviciilor prestate de Oficiu, poate fi orice persoană fizică sau juridică interesată. Totodată, beneficiarii sunt în drept să aleagă sau nu, solicitarea serviciilor oferite de către Oficiu. |
| c) Expuneți clar cauzele care au dus la apariţia problemei |  |
|  - elaborarea proiectului a fost condiționată de pct. 15 subpct. 3) din Hotărârea Guvernului nr. 633/2023, care stipulează că, ministerul va elabora și va prezenta Guvernului pentru aprobare Metodologia de calculare a tarifelor la serviciile prestate de către Oficiu, Nomenclatorul serviciilor prestate de către această instituție și tarifele la aceste servicii; - proiectul hotărârii Guvernului în cauză a fost elaborat în scopul creării cadrului normativ necesar perceperii de către Oficiu a plăților pentru serviciile prestate; - în Legea nr. 235/2006 cu privire la principiile de bază de reglementare a activității de întreprinzător a fost stabilită competența Guvernului de a aproba Metodologia de calculare a tarifelor și nomenclatorul serviciilor și cuantumul tarifelor pentru serviciile prestate persoanelor fizice și juridice de către entitățile publice.   |
| d) Descrieți cum a evoluat problema şi cum va evolua fără o intervenție  |  |
| La situația actuală, în baza pct. 9 din Hotărârea Guvernului nr. 633/2023, care prevede că până la aprobarea Metodologiei de calculare a tarifelor la serviciile prestate de către Oficiul și a noilor tarife calculate în baza acesteia, se vor aplica tarifele în vigoare la serviciile prestate de către persoanele juridice reorganizate.Totodată, pct. 15 subpct. 3) din Hotărârea Guvernului nr. 633/2023, stipulează că în termen de 6 luni de la data intrării în vigoare a prezentei hotărâri, MIDR va elabora și va prezenta Guvernului spre aprobare Metodologia de calculare a tarifelor la serviciile prestate de către Oficiu, Nomenclatorul serviciilor prestate de către această instituție și tarifele la aceste servicii.În cazul în care nu se va interveni în soluționarea problemei prin aprobarea proiectului Hotărârii Guvernului pentru aprobarea Metodologiei de calculare a tarifelor la serviciile prestate de către Oficiu, precum și a Nomenclatorului serviciilor prestate și tarifele acestora: * va continua existența vidului legislativ care prevede aprobarea unei Metodologii de calculare a tarifelor la serviciile prestate de Oficiu, a Nomenclatorului serviciilor prestate și tarifele acestora, aprobate de către Guvern;
* Oficiu va fi în incapacitate de mentenanță și dezvoltare a activității sale, precum și de implementare a cerințelor de conformare a cadrului legal național și internațional, diminuând posibilitățile agenților economici de a-și desfășura activitățile în acest domeniu;
* agenții economici în continuare vor fi lipsiți de asigurarea principiilor de transparență decizională (neștiind cum sunt formate tarifele la serviciile prestate de către autorități), dar și de previzibilitatea cheltuielilor (fiind posibile intervenții de modificare a tarifelor în orice moment de către autorități).

Toate aceste lacune se vor solda în consecință cu diminuarea numărului și calității serviciilor prestate de Oficiu. |
| e) Descrieți cadrul juridic actual aplicabil raporturilor analizate şi identificați carenţele prevederilor normative în vigoare, identificați documentele de politici şi reglementările existente care condiţionează intervenţia statului  |  |
|  • Conform Legii nr. 136/2017 cu privire la Guvern, Hotarârii Guvernului nr. 690/2017 cu privire la organizarea și funcționarea Ministerului Infrastructurii și Dezvoltării Regionale, MIDR este organul central de specialitate al administrației publice care asigură realizarea politicii guvernamentale în domeniile de activitate ce îi sunt încredințate, inclusiv domeniile de urbanism, construcții și locuințe.Iar conform Anexei nr. 3 la Hotarărea Guvernului nr. 690/2017, Oficiul este instituția publică din subordinea MIDR, care contribuie la implementarea politicii în domeniul urbanism, construcții și locuințe.• Totodată, conform art.32 alin. (1) din Legea nr. 98/2012 cu privire la administrația publică centrală de specialitate, pentru realizarea unor funcţii de administrare, sociale, culturale, de învăţămînt şi a altor funcţii de interes public, de care este responsabil ministerul sau altă autoritate administrativă centrală, cu excepţia celor de reglementare normativ-juridică, supraveghere şi control de stat, precum şi a altor funcţii care implică exercitarea prerogativelor de putere publică, în sfera de competenţă a acestora pot fi constituite instituţii publice. Iar în conformitate cu alin. (4) din același articol, (4) Guvernul aprobă metodologia de calculare a tarifelor și cuantumul tarifelor pentru serviciile publice prestate de către instituțiile publice în conformitate cu prevederile Legii nr.234/2021 cu privire la serviciile publice, cu excepția cazurilor în care aceasta ține de competența Parlamentului, în conformitate cu Legea nr. 160/2011 privind reglementarea prin autorizare a activității de întreprinzător.• Oficiu funcționează în baza Hotararii Guvernului nr. 633/2023 cu privire la organizarea și funcționarea Instituției Publice Oficiul Amenajarea Teritoriului, Urbanism, Construcții și Locuințe, în calitate de instituție publică în subordinea organului central de specialitate, cu statut de persoană juridică, a cărui activitate este finanțată din veniturile obținute din prestarea serviciilor. Iar conform pct. 15 subpct. (3) din Hotararea Guvernului nr. 633/2023, MIDR, în termen de 6 luni de la data intrării în vigoare a prezentei hotărâri, va elabora și va prezenta Guvernului spre aprobare Metodologia de calculare a tarifelor la serviciile prestate de către Instituția Publică Oficiul Amenajarea Teritoriului, Urbanism, Construcții și Locuințe și Nomenclatorul serviciilor prestate și tarifele acestora.• Conform Legii nr. 234/2021 cu privire la serviciile publice, servicii publice – activități administrative necomerciale cu caracter individual, realizate în regim de putere publică de prestatorul de servicii publice, cu sau fără solicitarea beneficiarilor de servicii, și care vizează realizarea drepturilor, libertăților, obligațiilor și intereselor legitime ale acestora, asigurându-le, după caz, beneficiile materiale sau nemateriale corespunzătoare; Iar conform art. 24 alin. (5) din legea citată, tarifele percepute pentru prestarea serviciilor publice cu plată în formă electronică și la ghișeu sunt stabilite distinct și au drept scop doar acoperirea cheltuielilor efective ale prestatorului în procesul de prestare a serviciilor publice. Iar conform art. 24 alin. (6) al aceleiasi legi, în procesul de prestare a serviciilor publice nu pot fi percepute tarife pentru realizarea de către prestatorul de servicii publice a unor operațiuni administrative care trebuie realizate din oficiu sau în mod obligatoriu.• Art. 6 din Legea nr. 235/2006 privind principiile de reglementare a activității de întreprinzător, de asemenea prevede aprobarea de către Guvern a cuantumul tarifelor la serviciile prestate de către entitățile publice. Veniturile obținute din prestarea serviciilor se administrează în conformitate cu principiile, regulile și procedurile stabilite de Legea nr. 181/2014 finanțelor publice și responsabilității bugetar-fiscale.Prin urmare deducem, că problemele enunțate anterior sunt generate de vidul legislativ în aspect de reglementare a modalității formării tarifelor la serviciile prestate de către Oficiu, conform cerințelor cadrului legal național. |
| **2. Stabilirea obiectivelor** |
| a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist) |  |
|  Reieșind din problema abordată, aprobarea unui mecanism de formare a tarifelor pentru serviciile publice prestate de Oficiu din subordinea MIDR, are obiectivele de a asigura:- principiile de transparență decizională și previzibilitate a cheltuielilor pentru mediul de afaceri;- acoperirea cheltuielilor în proces de prestare a serviciilor publice de către instituția publica vizată, în baza unei formule, dar și a volumului defalcărilor în fondurile obligatorii, conform prevederilor cadrului legal național și acordurile internaționale.Urmare a implementării prevederilor care vor reglementa și fundamenta formarea tarifelor la serviciile publice prestate de Oficiu, se estimează:- agenții economici să își sporească activitățile, beneficiind de tarife previzibile și echitabile, formate în baza formulei fundamentate de cheltuielile necesare prestării serviciilor publice de către instituția publică de specialitate în domeniul urbanismului, constructiilor si locuintelor.Indicatori de performanță: Oficiu să devină autosuficient financiar, care să asigure cantitatea și calitatea necesară a serviciilor prestate, o dezvoltare continua a capacităților umane și tehnologice, precum și armonizarea la practicile europene de prestare a serviciilor publice.Indicatori de performanță: • cresterea numărului și diversitatea serviciilor prestate;• cresterea numărului de beneficiari de servicii;• cresterea numărului de beneficiari satisfăcuți de calitatea serviciilor;• nivelul crescut de transparență în procesul de prestare a serviciilor și de reglementare a tarifelor. |
| **3. Identificarea opţiunilor** |
| a) Expuneți succint opțiunea „a nu face nimic”, care presupune lipsa de intervenție |  |
| În cazul lipsei de intervenție, opțiune care ar veni în contradicție cu prevederile actelor normative în vigoare, având în vedere că atât art. 32 alin. (1) din Legea nr.98/2012 cu privire la administrația publică centrală de specialitate, cât și pct. 15 subpct. (3) din Hotararii Guvernului nr. 633/2023 cu privire la organizarea și funcționarea Instituției Publice Oficiul Amenajarea Teritoriului, Urbanism, Construcții și Locuințe, stabilesc necesitatea elaborării și prezentării Guvernului spre aprobare Metodologia de calculare a tarifelor la serviciile prestate de către Oficiu și Nomenclatorul serviciilor prestate și tarifele acestora, vom atesta următoarele consecințe:• va continua existența unui vid legislativ în raport cu problemele abordate, adică lipsa unor tarife fundamentate și previzibile la serviciile publice prestate de către instituția publică vizată pentru agenții economici; • Oficiul va fi în imposibilitate de a aplica un sistem transparent de stabilire a tarifelor la serviciile publice prestate; • se va face dificilă asigurarea procesului de extindere, la necesitate, a spectrului și numărului de servicii prestate de către instituția vizată;• Oficiu nu va putea continua prestarea serviciilor în baza contractelor încheiate pe parcursul anului 2023, lucru care ar putea condiționa și procese judiciare inițiate împotriva instituției referitor la nerespectarea condițiilor contractuale. Mai mult ca atât, în lipsa cadrului normativ, acest proces nu va putea fi continuat. |
| b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluţii/drepturi/obligaţii ce se doresc să fie aprobate |  |
| Proiectul prevede aprobarea:1. Metodologiei de calculare a tarifelor la serviciile publice prestate de OATUCL, întru asigurarea principiului de transparență decizională în proces de reglementare a activității de întreprinzător, precum și asigurarea respectării cadrului legal de prestare a serviciilor publice, conform căruia tarifele trebuie să acopere costurile de prestare, art. 24 alin. (5) din Legea 234/2021.Proiectul Metodologiei este structurat în 4 capitole, după cum urmează:Capitolul I. Dispoziţii generale – conţine descrierea la general a conținutului Metodologiei, noțiunile utilizate, prevederile, mecanismul aplicat la calcularea tarifelor, precum și tipurile de servicii prestate de către Oficiu. Capitolul II. Structura costurilor utilizate la calcularea serviciilor prestate – structura costurilor incluse în tariful serviciului public descrie componența costurilor/cheltuielilor în scopul determinării şi includerii acestora în tariful: - costurilor directe materiale, aferente fiecărui serviciu prestat;- costurilor directe de personal;- costurilor indirecte.Capitolul III. Modul de calculare a tarifelor la serviciile prestate – prezintă formulele de calcul separat pentru fiecare tip de Serviciu şi descrie elementele componente ale tarifului, precum și cadrul normativ conform căruiea se calculează unele tipuri de servicii.Capitolul VI. Modul de aplicare și ajustare a tarifelor – descrie metoda de precizare şi modificare a tarifelor precum și posibilitatea actualizării tarifelor pe parcursul anului calendaristic prestate de către Oficiu.2. Nomenclatorului serviciilor publice, calculate și stabilite de către Oficiu, conform Metodologiei enunțate. Drept efect, se va asigura respectarea principiului de previzibilitate a cheltuielilor agenților economici în proces de desfășurare a activității de întreprinzător în domeniul amenajării teritoriului, urbanismului, construcțiilor și locuințelor.Structura acestuia este divizată pe mai multe compartmente în funcție de domeniile de competentă ale Insituției. |
| c) Expuneți opțiunile alternative analizate sau explicați motivul de ce acestea nu au fost luate în considerare |  |
| Opțiuni alternative nu au fost luate în considerare, reieșind din prevederile actuale ale cadrului legal național, care presupun necesitatea aprobării de către Guvern a unei Metodologii de calculare a tarifelor, a Nomenclatorului și tarifelor pentru serviciile publice prestate de către instituțiile publice din domeniu (Art. 32 alin. (1) din Legea nr.98/2012 cu privire la administrația publică centrală de specialitate, cât și pct. 15 subpct. 3) din Hotărârea Guvernului nr. 633/2023 cu privire la organizarea și funcționarea Instituției Publice Oficiul Amenajarea Teritoriului, Urbanism, Construcții și Locuințe). |
| **4. Analiza impacturilor opţiunilor** |
| a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate |  |
| Avantaje (efecte pozitive) – Nu sunt identificate.Dezavantaje (efecte negative):• va continua existența unui vid legislativ în raport cu problemele abordate, adică lipsa unor tarife fundamentate și previzibile la serviciile publice prestate de către instituțiile publice vizate pentru agenții economici; • Oficiul va fi în imposibilitate de a aplica un sistem transparent de stabilire a tarifelor la serviciile publice prestate; • se va face dificilă asigurarea procesului de extindere, la necesitate, a spectrului și numărului de servicii prestate de către autoritatea vizată.Toate aceste dezavantaje se vor sconta cu diminuarea atractivității afacerilor în domeniul amenajării teritoriului, urbanismului, construcțiilor și locuințelor. |
| b1) Pentru opțiunea recomandată, identificați impacturile completînd tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea |  |
| - • Costurile desfășurării afacerilor. Impactul pozitiv al intervenției este generat de stabilirea într-un mod transparent a tarifelor fundamentate în baza costurilor reale aferente procesului de prestare a serviciilor publice. Totodată, Impactul negativ al intervenției ar putea fi generat de majorările tarifelor pentru unele din servicii publice, pentru care anterior tarifele au fost stabilite aleatoriu, fără o fundamentare în baza costurilor aferente procesului de prestare a acestora. • Povara administrativă. Suplinirea bugetului autorităților urmare a prestării serviciilor publice la tarife fundamentate în baza costurilor acestora, se va sconta cu creșterea numărului și calității prestării serviciilor publice, fapt ce va diminua din povara administrativă asupra mediului de afaceri.• Fluxurile investiționale și comerciale. Urmare a implementării prevederilor proiectului este anticipată creșterea numărului și calității serviciilor publice prestate în domeniul amenajarii teritoriului, urbanismului, constrfucțiilor și locuințelor, creșterea atractivității activităților de afaceri în domeniu, fapt care va genera sporirea fluxurilor investiționale și comerciale în economia națională.• Competitivitatea afacerilor. Creșterea competitivității afacerilor în domeniul amenajării teritoriului, urbanismului, construcțiilor și locuințelor este anticipată în calitate de impact al intervenției, aceasta fiind fundamentată de tarifele la serviciile publice prestate, formate în baza principiului de acoperire a cheltuielilor efective ale prestatorului de servicii publice, stabilit în art.24 al Legii 234/2021 privind serviciile publice.• Veniturile și cheltuielile publice. Este anticipată creșterea fluxului de mijloace financiare disponibile pentru entitatea prestatoare de servicii publice prestate contra plată în domeniul urbanismului, construcțiilor și locuințelor, urmare a formării tarifelor în baza costurilor efective ale acestora, fapt ce va permite creșterea competențelor personalului calificat, a capacităților tehnice a autorităților și drept efect scontat creșterea calității serviciilor prestate.• Accesul și calitatea serviciilor publice administrative. Urmare a fortificării capacităților tehnice va crește nivelul de acces și calitatea serviciilor publice administrative prestate de Oficiu. |
| b2) Pentru opțiunile alternative analizate, identificați impacturile completînd tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea |  |
| - Nu sunt. |
| c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta |  |
| - Nu sunt identificate. |
| d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sînt propuse măsuri de diminuare a acestor impacturi |  |
| Costuri de conformare pentru Oficiu ar putea fi majorările de tarife la unele din serviciile publice, pentru care anterior tarifele au fost stabilite aleatoriu, fără o fundamentare în baza costurilor aferente procesului de prestare a acestora. Totodată, impact disproporționat care ar putea distorsiona concurența nu există, dat fiind faptul că tarifele la serviciile prestate de Oficiu vor fi stabilite în baza costurilor reale care le implică procesul de prestare a acestora. |
| **Concluzie**e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați  |  |
|  Urmare a analizei beneficiilor și costurilor, precum și a evaluării impacturilor scontate, deducem că este optimă selectarea opțiunii de adoptare a Hotărârii de Guvern pentru aprobarea Metodologiei de calculare a tarifelor la serviciile prestate de către Instituția Publică „Oficiul Amenajarea Teritoriului, Urbanism, Construcții și Locuințe”, a Nomenclatorului serviciilor și a cuantumului tarifelor la acestea. |
| **5. Implementarea şi monitorizarea** |
| a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare  |  |
| Entitatea responsabilă pentru implementarea intervenției va fi Oficiul, care va presta servicii publice conform Nomenclatorului serviciilor stabilite, la tarife calculate în baza Metodologiei aprobate.Pentru implementarea acestui proiect de act normativ nu este necesara modificarea unor acte normative și nu necesită alocarea mijloacelor financiare suplimentare de la bugetul de stat. Mijloacele financiare acumulate de la prestarea serviciilor vor fi utilizate pentru asigurarea activitații Oficiului. |
| b) Indicați clar indicatorii de performanță în baza cărora se va efectua monitorizarea |  |
|  Indicatori de performanță:* numărul si diversitatea serviciilor prestate;
* numarul de beneficiari de servicii;
* numarul de beneficiari satisfacuti de calitatea serviciilor;
* nivelul de transparență în procesul de prestare a serviciilor și de reglementare a trifelor;
* raportul anual al situației financiare al Oficiului;
* raportul de audit intern/extern.
 |
| c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea |  |
| Se estimează că impacturile pozitive ale intervenției se vor resimți treptat dupa aprobarea proiectului și implementarea acestuia.  |
| **6. Consultarea** |
| a) Identificați principalele părţi (grupuri) interesate în intervenţia propusă |  |
| Cancelaria de Stat;Ministerul Justiției;Ministerul Finanțelor;Ministerul Dezvoltării Economice și Digitalizării;Congresul Autorităților Locale din MoldovaAgenția Servicii Publice;Centrul Național Anticorupție. |
| b) Explicați succint cum (prin ce metode) s-a asigurat consultarea adecvată a părţilor |  |
| Proiectul de hotărâre va fi expediat pentru avizare autorităților sus-indicate conform Legii nr.100/2017 cu privire la actele normative.Totodată, în vederea respectării Legii nr. 239/2008 privind transparența în procesul decizional, anunțul referitor la inițierea elaborării proiectului actului normativ se v-a plasa pe site-ul web oficial al MIDR, la rubrica ,,Transparență decizională”.Corespunzător, după înregistrarea proiectului de către Cancelaria de Stat, proiectul actului normativ și nota informativă vor fi publicate pe pagina web oficială a MIDR și pe platforma guvernamentală [www.particip.gov.md](http://www.particip.gov.md), pentru consultări și dezbateri publice.Subsidiar informam că, în prealabil în adresa Ministerului Finantelor a fost remise spre examinare proiectul Hotărârii și Nota Informativă la proiect, iar obiecțiile și propunerile parvenite au fost luate în considerare și întroduse în texul proiectului. |
| c) Expuneți succint poziţia fiecărei entităţi consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat) |  |
| Tabelul de sinteză va fi prezentat la o etapă ulterioară. |
| **Anexă** **Tabel pentru identificarea impacturilor** |
| **Categorii de impact** | **Punctaj atribuit** |
|  | *Opțiunea* *Propusă* | *Opțiunea alterativă 1* | *Opțiunea alterativă 2* |
| **Economic** |
| costurile desfășurării afacerilor |  |  |  |
| povara administrativă |  |  |  |
| fluxurile comerciale și investiționale |  |  |  |
| competitivitatea afacerilor |  |  |  |
| activitatea diferitor categorii de întreprinderi mici și mijlocii |  |  |  |
| concurența pe piață | 1 |  |  |
| activitatea de inovare și cercetare | 1 |  |  |
| veniturile și cheltuielile publice | 1 |  |  |
| cadrul instituțional al autorităților publice | 1 |  |  |
| alegerea, calitatea și prețurile pentru consumatori | 1 |  |  |
| bunăstarea gospodăriilor casnice și a cetățenilor |  |  |  |
| situația social-economică în anumite regiuni |  |  |  |
| situația macroeconomică |  |  |  |
| alte aspecte economice |  |  |  |
| **Social** |
| gradul de ocupare a forței de muncă | 1 |  |  |
| nivelul de salarizare | 2 |  |  |
| condițiile și organizarea muncii | 2 |  |  |
| sănătatea și securitatea muncii | 1 |  |  |
| formarea profesională |  |  |  |
| inegalitatea și distribuția veniturilor |  |  |  |
| nivelul veniturilor populației |  |  |  |
| nivelul sărăciei |  |  |  |
| accesul la bunuri și servicii de bază, în special pentru persoanele social-vulnerabile |  |  |  |
| diversitatea culturală și lingvistică |  |  |  |
| partidele politice și organizațiile civice |  |  |  |
| sănătatea publică, inclusiv mortalitatea și morbiditatea |  |  |  |
| modul sănătos de viață al populației |  |  |  |
| nivelul criminalității și securității publice |  |  |  |
| accesul și calitatea serviciilor de protecție socială |  |  |  |
| accesul și calitatea serviciilor educaționale |  |  |  |
| accesul și calitatea serviciilor medicale |  |  |  |
| accesul și calitatea serviciilor publice administrative | 1 |  |  |
| nivelul și calitatea educației populației |  |  |  |
| conservarea patrimoniului cultural |  |  |  |
| accesul populației la resurse culturale și participarea în manifestații culturale |  |  |  |
| accesul și participarea populației în activități sportive |  |  |  |
| Discriminarea |  |  |  |
| alte aspecte sociale |  |  |  |
| **De mediu** |
| clima, inclusiv emisiile gazelor cu efect de seră și celor care afectează stratul de ozon |  |  |  |
| calitatea aerului |  |  |  |
| calitatea și cantitatea apei și resurselor acvatice, inclusiv a apei potabile și de alt gen |  |  |  |
| Biodiversitate |  |  |  |
| Flora |  |  |  |
| Fauna |  |  |  |
| peisajele naturale |  |  |  |
| starea și resursele solului |  |  |  |
| producerea și reciclarea deșeurilor |  |  |  |
| utilizarea eficientă a resurselor regenerabile și neregenerabile |  |  |  |
| consumul și producția durabilă |  |  |  |
| intensitatea energetică |  |  |  |
| eficiența și performanța energetică |  |  |  |
| bunăstarea animalelor |  |  |  |
| riscuri majore pentru mediu (incendii, explozii, accidente etc.) |  |  |  |
| utilizarea terenurilor |  |  |  |
| alte aspecte de mediu |  |  |  |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* |
| **Anexe** |
| * Proiectul hotărârii Guvernului pentru aprobarea Metodologiei de calculare a tarifelor la serviciile prestate de către Instituția Publică „Oficiul Amenajarea Teritoriului, Urbanism, Construcții și Locuințe”, a Nomenclatorului serviciilor și a cuantumului tarifelor la acestea;
* Nota informativă la proiect.
 |